BMW 5. seeria (E28)

BMW 5. seeria E28 oli autoplatvorm, mida kasutati teise põlvkonna BMW 5. seeria mudelite tootmisel aastatel 1981–1987. Talle eelnes versioon E12 ja järgnes BMW 5. seeria E34. E28 arendus algas 1975. aastal, disaineriks oli Claus Luthe. Arenduse ajal oli BMWl ainult üks arvuti, mida kasutati palgaarvestuse ja varuosade logistika jaoks. Kuna eelkäija E12 kere kippus järsul pidurdamisel väga vibreerima, teostasid BMW insener Wolfgang Matschinsky koos meeskonnaga arvutil arvutusi uue jõuülekande ja šassii arenduseks. Kliimaseadme arendamisel sõitsid BMW insenerid mustaks värvitud musta sisuga E12 528i'ga 800 kilomeetrit päevas Texases südasuvel. E28 mudelid varustati nelja- ja kuuesilindriliste bensiinimootoritega ning 1983. aastal mudelivalikusse lisandunud BMW 524td oli esimene diiselmootoriga BMW. Tegu oli esimene 5. seeria mudeliga, mille keskkonsool oli juhi poole nurga all ja mis oli saadaval mitteblokeeruvate piduritega (ABS). Tootmine algas 1981. aasta juulis. 1982. aastal olid esimesteks mudeliteks 518 (21 950 DEM), 520i (26 100 DEM), 525i (30 400 DEM) ja 528i (34 050 DEM). 1983 lisandus valikusse ökomudel 525e (30 600 DEM), mille kohta BMW väitis, et see oli väiksema kütusekuluga kui 520i. Lisaks tuli välja BMW esimene diiselauto 524td (85 kW / 115 hj, 32 300 DEM), mis tippkiirusega 180 km/h, 0–100 kiirendusega 12,9 sekundit ja kütusekuluga 7,1 liitrit 100 km kohta oli toona maailma kiireim diiselmootoriga auto. USA turul oli algselt (1982. mudeliaastal) saadaval ainult ökomudel 528e, hinnaga 23 325 dollarit, kuid juba 1983 lisandus valikusse 533i (28 985 dollarit), mis kasutas 3,2-liitrist M30 mootorit mudelitelt 633CSi ja 732i. USA turul kohustusliku katalüsaatori tõttu ei saanud aga mootori võimsust (200 hj) täies mahus ära kasutada, vaid võimsus oli sama, mis Euroopa 528i-l. 1985. aastaks vahetas karburaatoriga 518 välja sissepritsega 518i, lisaks oli nüüdsest saadaval ka 3,4-liitrine M30 mootor. USAs oli sellega saadaval vaid 535i (30 760 dollarit), jällegi oli kohustuslik katalüsaator, mis kahandas võimsust 186 hj-le. Euroopas oli saadaval ka katalüsaatorita variant võimsusega 160 kW (218 hj), lisaks ka M535i, mis kasutas M-Technic'u vedrustust ning teistest E28 mudelitest erinevaid kerepaneele ja rattaid. Muidugi väljendus see ka hinnas, hinnavahe 518i-ga (25 800 DEM) oli pea kahekordne (535i 47 250 DEM, M535i 49 900 DEM). Lisaks toodi välja esimest korda sportmudel M5, mis kasutas võidusõiduautolt M1 pärit M88 mootorit, hinnaga 85 000 DEM. USAs kasutati kohustusliku katalüsaatori tõttu 3,8-liitrist S38 mootorit, võimsuseks oli aga vaid 260 hj Euroopa 286 hj vastu, hinnaks 46 500 dollarit. 1988. aastal vahetas E28 välja E34. Kokku toodeti kuue aasta jooksul 722 328 autot. 518, karburaatoriga, R4, tüüp: M10, 66 kW (90 hj) 518i, sissepritse, R4, tüüp: M10, 77 kW (105 hj) 520i, sissepritse, R6, tüüp: M20, 92 kW (125 hj) 525i, sissepritse, R6, tüüp: M30, 110 kW (150 hj) 525e, sissepritse, R6, tüüp: M20 (tegelik töömaht 2,7 l), 90–95 kW 528i, sissepritse, R6, tüüp: M30, 135 kW (184 hj) 535i, sissepritse, R6, tüüp: M30, 160 kW (katalüsaatoriga 136 kW) 535is, sissepritse, R6, tüüp: M30, 136 kW M535i, sissepritse, R6, tüüp: M30, 160 kW (218 hj) M5, sissepritse, R6, tüüp: M88/3, 210 kW (286 hj), USAs 191 kW 524d, R6 diisel, tüüp: M21, 63 kW 524td, R6 turbodiisel, tüüp: M21, 85 kW Ameerikas müüdud mudelitel oli mõningaid erinevusi nii mudelinimedes, tehniliselt kui ka välimuselt. Seal olid algselt, mudeliaastatel 1982-1984 saadavad 528e ja 533i. 1983. aastal tuli valikusse 524td, 1985. aastal vahetas 533i välja 535i. M5 tuli müüki 1988. mudeliaastal, seal kasutas see M88/3 mootori asemel S38 mootorit. BMW ise ametlikult kunagi seeriatootmises sellest 5. seeria versioonist universaaliversiooni (Touring) ei pakkunud. Teised firmad on siiski mõne üksiku eksemplari neid valmistatud. BMW E28 Touring BMW 525i USA turu versioon Tragikomöödiafilmis "Päevad, mis ajasid segadusse" osales 5. seeria mudel 520i Juliuse (Juhan Ulfsaki) autona. pikkus: 4620 mm (Euroopa variant) või 4800 mm (USA variant, pikemalt väljaulatuvad kaitserauad). laius: 1710 mm kõrgus: 1400 mm teljevahe: 2625 mm The BMW 5 Series History. The 2nd Generation (E28), vaadatud 7. märtsil 2023 Clarke, R. M. (1986). Road & Track On BMW Cars 1979-1983 (inglise). Greenwich, Connecticut: CBS Publications. Lk 56. ISBN 9780946489329.